**INTERVJU S LADOM, GLAVNIM LIKOM ROMANA DEBELA**

**1. Kako si podnosila debljinu?**

Jako sam patila, i prije i za vrijeme i poslije jela. Jela sam s velikom grižnjom savjesti. Druga djeca su mi se smijala i izrugivala mi se.

**2. Jesi li pokušala smršavjeti?**

Da, bila sam na mnogim dijetama, ali bezuspješnim. Koristila sam žvake za smanjenje apetita i biljni čaj, ali ništa nije pomoglo.

**3. Kada si počela pušiti i zašto?**

Pušiti sam počela na kraju osnovne. Nikad nisam mislila da ću ikad početi. Oduvijek mi se to gadilo, ali držala sam stražu curama pa se i sama zarazila.

**4. Koja ti je bila prva ljubav?**

Jedan pjevač. Bila sam opsjednuta njime. Njegove slike sam držala ispod jastuka, a njegovu dugu vlas u bočici. Znala sam i sanjariti o njemu. Kako pričamo, grlimo se, ljubimo i vjenčajemo.

**5. S kim si se počela dopisivati?**

S Brankom iz Beča koji je skupljao salvete. Živio je u Sisku, a u Beč se preselio s tri godine.

**6. Jeste li razmijenili svoje slike?**

Da, ali ja sam njemu poslala Ivaninu sliku. On je na slici izgledao prelijepo. Imao je kovrčavu kosu i smeđe oči.

**7. Kako je Ivana reagirala kad je saznala da si Branku poslala njezinu sliku?**

Nasmiješila se. To nisam očekivala. Reagirala je sasvim normalno, kao da je neka mala nebitna stvar.

**8. Koji si posao počela raditi i je li ti se svidio?**

Počela sam raditi posao na radiju. Jako mi se svidio, već prvi dan smo dobili zadatak. Trebali smo tražiti podatke o zlostavljanoj djeci.

**9. Što ti je Zlatko rekao kad te pozvao na Smetlište?**

Rekao mi je da Ivanina mama ima frajera. Nisam mogla vjerovati. Od toga se dana nisam dobro osjećala u njezinu društvu.

**10. Što se dogodilo kad ste ti i Ivana bile u tvojoj kući?**

Dado i njegova cura Zinka su ušli u kuću. To nas je iznenadilo jer je Dado trebao biti kod tete u Francuskoj. U njihovom razgovoru načuli smo da je Zinka trudna.

**11. Kako je prošao dogovor s Brankom?**

Branko je došao sa svojim rođakom Silvijem koji nas poznaje. Tada je Branko saznao da sam mu poslala Ivaninu sliku, ali nije ništa spominjao.

**12. Kako ste se proveli u Saloonu?**

Pa u početku je bilo super. Razgovarali smo o svemu, družili se i atmosfera je bila super sve dok nije krenula plesna glazba. Sanja i Silvio i Branko i Ivana su otišli plesati, a Zlatko i ja smo ostali sjediti i piti.

**13. Kako si reagirala kad ti je Sanja rekla da više voli cure nego dečke?**

Nisam mogla vjerovati. U glavi mi je stalno bilo pitanje: "Jesam li ja Sanjina ljubav?" Te večeri druženje sam pokušavala privesti kraju. Krenula sam doma i počela se pakirati. Otišla sam starcima na more.

**14. Kako si se provela na moru?**

Pa dobro. Većinu vremena sam pješačila i plivala. Nisam se puno sunčala jer od sunca dobijem pjege. Znala bih propješačiti i do tri kilometra, a nakon toga zapaliti cigaretu.

**15. Zašto si se jednog petka napila?**

Zbog Zlatka. Shvatila sam da se u njegovom društvu osjećam dobro, da mi se sviđa i da nešto osjećam prema njemu. On me je ignorirao. Danas sam ga vidjela na tramvajskoj stanici, a on me nije ni pogledao. Poslije sam otišla kući i napila se. Završila sam u bolnici.

**16. Koji si neočekivani posjet dobila u bolnici?**

Zlatko me posjetio. Poljubio me u oba obraza i zagrlio me. Grlili smo se dugo i ništa nismo pričali.

**17. Jesi li napokon bila sretna?**

Da, sa Zlatkom je sve bilo odlično. Otada se mnogo stvari promijenilo. Počela sam normalno jesti i nisam se više osjećala debelo.

Sara Peko, 8. razred